Diari Oficial de la Generalitat Valenciana


Sumari del DOGV 6866, del 20-09-2012 (2012/8388)

Notificació de la sentència dictada en el procediment ordinari número 2276/2009.
--------------------------------------------------------------------------------

### Dades del document

Número de DOGV
:   6866

Data del DOGV
:   20-09-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8388


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 2276/2009. [2012/8388]  
Procediment ordinari 002276/2009 -JL   
Demandant: Alejandro Pérez Silva.  
Procurador: Luis Cabanes Marhuenda.   
Demandat: Rodolfo Carlos Maccio Barreiro.  
Procurador/a: -   
Tomás Mora Zaragoza, secretari del Jutjat de Primera Instància número 1 de Benidorm.  
Que en les actuacions de referència, a instàncies del procurador Luis Cabanes Marhuenda, en nom i representació d'Alejandro Pérez Silva contra Rodolfo Carlos Maccio Barreiro, ha sigut dictada sentència que té l'encapçalament i la part dispositiva del tenor literal següent:  
«Sentència número 000007/2012  
Benidorm, 9 de gener de 2012   
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions de referència, seguides amb el número 2276/2010-B, en què han sigut part demandant Alejandro Pérez Silva, que compareix representat pel procurador senyor Cabanes Marhuenda, i assistit de la lletrada senyora Sueiro Adrián; i part demandada Rodolfo Carlos Maccio Barreiro, declarat en rebel·lia processal per no haver comparegut a pesar d'estar citat en legal forma; en nom del rei, es dicta esta resolució, fonamentada en els següents  
Dispositiva  
Primer. Que, estimant íntegrament la demanda interposada per Alejandro Pérez Silva, que compareix representat pel procurador senyor Cabanes Marhuenda contra Rodolfo Carlos Maccio Barreiro, declare la nul·litat de la donació atorgada entre els litigants el dia 29 d'abril de 2008, autoritzada pel notari del Col·legi de València, amb residència a Benidorm, Luis María Sánchez Bernal, número 818 del seu protocol (document núm. 2 de la demanda), sobre la vivenda sítia a l'Alfàs del Pi, carrer de Boiero, número 4, i que és la finca registral número 12669 del Registre de la Propietat de Callosa d'En Sarrià, inscrita al tom 749, llibre 96, foli 77, i ordene la cancel·lació de la seua inscripció registral; declare igualment la nul·litat de la compravenda del citat bé immoble, atorgada entre els ara litigants en document privat de data 1 de maig de 2008 (document número 4 de la demanda), i condemne el demandat a atenir-se a les anteriors declaracions.  
  
Segon. Sense costes.   
Expediu i uniu una testimoniança a les actuacions i incloeu l'original en el llibre de sentències.   
Notifiqueu la present resolució a les parts personades en el termini dels cinc dies següents al de la data de la present resolució, i feu-los saber que no és ferma i que s'hi pot interposar recurs d'apel·lació davant de l'Audiència Provincial d'Alacant; caldrà, si és el cas, presentar escrit d'interposició del recurs en este Jutjat en el termini dels 20 dies següents a la notificació (art. 455 i següents de la Llei d'Enjudiciament Civil), on s'haurà de citar la resolució apel·lada, indicar els pronunciaments que s'impugnen, i haurà de contindre les al·legacions en què fonamente la seua impugnació (art. 458 LEC).   
Igualment, es fa saber a les parts que, per a la interposició del recurs d'apel·lació abans esmentat, a més és necessària la consignació en el compte d'este Jutjat del depòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b), en quantia de 50 euros.   
Esta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.   
I perquè servisca de notificació al demandat rebel Rodolfo Carlos Maccio Barreiro, expedisc el present edicte.  
  
València, 10 de juliol de 2012.- El secretari: Tomás Mora Zaragoza.